ai4bharat/Pralekha huggingface dataset:
பாதுகாப்பு அமைச்சகம்
24-வது கார்கில் வெற்றி தின நினைவாக புதுதில்லியில் இருந்து திராஸ் வரை, முப்படையின் அனைத்துப் பெண்கள் மோட்டார் சைக்கிள் பயணத்தை இந்திய ராணுவம் தொடங்கியது
1999-ம் ஆண்டு கார்கில் போரின் போது, பாகிஸ்தானை வெற்றிகொண்ட 24-வது ஆண்டு தின நினைவாக பெண்களின் அசைக்கமுடியாத உணர்வை எடுத்துரைக்கும் வகையில், புதுதில்லியில் உள்ள தேசிய போர் நினைவுச் சின்னத்திலிருந்து லடாக்கின் திராசில் உள்ள கார்கில் போர் நினைவுச் சின்னம் வரையிலான முப்படையின் அனைத்துப் பெண்கள் மோட்டார் சைக்கிள் பயணத்தை இந்திய ராணுவம் தொடங்கியது. இதனை ராணுவ தளபதி ஜென்ரல் மனோஜ் பாண்டே இன்று  புதுதில்லியில் உள்ள தேசிய போர் நினைவுச் சின்னத்திலிருந்து கொடியசைத்து தொடங்கிவைத்தார். இந்த நிகழ்ச்சியில், ராணுவ வீரர்களின் மனைவியர் நலச்சங்க தலைவர் திருமதி அர்ச்சனா பாண்டே பங்கேற்றார். இந்தப் பயணத்தில் பங்கேற்ற வீராங்கனைகளை ஏராளமாக திரண்டிருந்த மக்கள் வாழ்த்து தெரிவித்து உற்சாகப்படுத்தினர்.
இந்தப் பயணத்தை மேற்கொள்ளும் ஒட்டுமொத்த குழுவிற்கும் பாராட்டு தெரிவித்த ராணுவத் தளபதி ஜென்ரல் மனோஜ் பாண்டே, சவால் மிக்க இந்தப் பயணம் மகளிர் சக்தியின் மன உறுதியையும், தேசக் கட்டமைப்பில் பெண்களின் முக்கியப் பங்களிப்பையும் வெளிப்படுத்துவதாகக் கூறினார்.
தற்போது பணியில் உள்ள 10 ராணுவப்பெண் அதிகாரிகள், விமானப்படை, கப்பற்படை ஆகியவற்றிலிருந்து தலா ஒரு பெண் அதிகாரி, ராணுவத்தின் மூன்று வீராங்கனைகள், ஆயுதப்படை பிரிவுகளைச் சேர்ந்த வீரர்களின் மனைவியர் 8 பேர் உட்பட 25 பேர் இந்த மோட்டார் சைக்கிள் பயணத்தில் ஈடுபட்டுள்ளனர். ஹரியானா, பஞ்சாப், ஜம்மு காஷ்மீர், லடாக் ஆகிய பகுதிகளின் வழியாக சுமார் 1000 கிலோ மீட்டர் பயணம் செய்து இவர்கள் ஜூலை 25 அன்று, திராஸ் செல்வார்கள்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தமிழகத்தில் பன்முனை தளவாடங்கள் பூங்கா - இந்திய தேசிய நெடுஞ்சாலை ஆணையமும் தமிழக தொழில் வளர்ச்சி கழகம் நிறுவனம் இடையே புரிந்துணர்வு ஒப்பந்தம் கையெழுத்து
தமிழகத்தில், காமராஜர் துறைமுகம், பொன்னேரி தொழில் பகுதியில் பன்முனை தளவாடங்கள் பூங்கா அமைக்க இந்திய தேசிய நெடுஞ்சாலை ஆணையமும் தமிழக தொழில் வளர்ச்சி கழகத்திற்கு இடையே புரிந்துணர்வு ஒப்பந்தம் கையெழுத்திடப்பட்டுள்ளது. இந்த ஒப்பந்தம் மத்திய சாலைப் போக்குவரத்து மற்றும் நெடுஞ்சாலைகள், கப்பல் போக்குவரத்து அமைச்சர் திரு.நிதின் கட்கரி மற்றும் தமிழக தொழில்கள் துறை அமைச்சர் திரு எம்.சி. சம்பத் முன்னிலையில் கையெழுத்திடப்பட்டது.
இந்நிகழ்ச்சியில் பேசிய திரு. கட்கரி, நாட்டின் ஒருங்கிணைந்த, பன்மூக போக்குவரத்து கட்டமைப்புக்கு இந்த ஒப்பந்தம் மிகவும் முக்கியமானது என்று கூறினார்.
மத்திய சாலைப் போக்குவரத்து மற்றும் நெடுஞ்சாலைகள் போக்குவரத்து துறை தளவாடங்கள் திறன் மேம்பாடு திட்டத்தின் கீழ்  கீழ் இந்தியாவில் 15 இடங்களில் ரூ. 33,000 கோடி செலவில் பன்முனை தளவாடங்கள் பூங்கா அமைக்க திட்டமிட்டுள்ளது. இதில் சென்னை மண்டலத்திற்கு, ரூ. 1295 கோடி முதலீடு செயப்படும். அமைக்கப்பட உள்ள தளவாடங்கள் பூங்காக்களின் மூலம் சரக்குக் கட்டணம், வாகன மாசு, போக்குவரத்து நெரிசல் ஆகியவற்றை குறைப்பதுடன், சேமிப்புக் கிடங்கின் செலவினையும் குறைக்கும். மேலும், போக்குவரத்து தொடர்பான அனைத்து செலவையும் இது குறைக்கும் என்று நம்பப்படுகிறது.
மத்திய அமைச்சரவை
மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படும் மாதிரி புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படவிருக்கும் மாதிரி புரிந்துணர்வு ஒப்பந்தத்திற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. 1978 ஆம் ஆண்டின் மாலுமிகளுக்கான பயிற்சி, சான்றிதழ், கண்காணிப்புத் தரங்கள் குறித்த சர்வதேச மாநாட்டு முறைப்படுத்தல் பிரிவு 1/10-ன்படி இந்தப் புரிந்துணர்வு ஒப்பந்தம் கப்பல் போக்குவரத்து மற்றும் வெளியுறவு அமைச்சகங்களுக்கு பொறுப்பான அமைச்சர்களின் ஒப்புதலுடன் மத்திய அரசின் கப்பல் போக்குவரத்துத் தலைமை இயக்குநரகத்திற்கும், வெளிநாடுகளில் உள்ள இத்தகைய இயக்குநரகங்களுக்கும் இடையே கையெழுத்தாக உள்ளது.
பயன்கள்
இந்திய மாலுமிகளுக்குக் கப்பல் போக்குவரத்துத் தலைமை இயக்குநரகத்தால் வழங்கப்பட்ட சான்றிதழ்கள் மற்ற நாடுகளால் அங்கீகரிக்கப்படும். அங்கீகரிக்கப்பட்ட சான்றிதழ்களின் அடிப்படையில் வேறு வேறு நாடுகளின் கப்பல்களில் இந்திய மாலுமிகள் பணியாற்ற முடியும். இதனால் மாலுமிகளுக்கான வேலைவாய்ப்பு அதிகரிக்கும்.
ரெயில்வே அமைச்சகம்
கடந்த மே மாதத்தில் சரக்கு ஏற்றியதில் ரயில்வே ரூ.14,642 கோடி ஈட்டியது
2023 மே மாதம் ரயில்வே 134 மில்லியன் டன் சரக்குகளை ஏற்றி ரூ.14,641.83 கோடியை வருமானமாக ஈட்டியுள்ளது. இது கடந்த ஆண்டு இதே காலத்தில் ஈட்டப்பட்ட வருமானத்தை விட 4 சதவீதம் அதிகமாகும். கடந்த ஆண்டு மே மாதம் 131.50 மில்லியன் டன் சரக்கு கையாளப்பட்டு ரூ.14,083.86 கோடி வருவாய் ஈட்டப்பட்டது.
ஏப்ரல், மே மாதங்களில் மொத்தம் 260.28 மில்லியன் டன் சரக்கு கையாளப்பட்டது. கடந்த ஆண்டு இது 253.48 மில்லியன் டன்னாக இருந்தது. இரண்டு மாதங்களில் ஈட்டப்பட்ட வருவாய் ரூ.28,512.46 கோடி இது கடந்த ஆண்டை விட 5 சதவீதம் அதிகமாகும்.
மே மாதம் கையாளப்பட்ட சரக்குகளில் நிலக்கரி 65.89 மில்லியன் டன். இரும்புத் தாது 15.23 மில்லியன் டன், சிமெண்ட் 13.20 மில்லியன் டன், மற்ற பொருட்கள் 10.96 மில்லியன் டன், பெட்டகங்கள் 6.79 மில்லியன் டன், உரம் 4.89 மில்லியன் டன், உணவுத் தானியங்கள் 4.85 மில்லியன் டன், எண்ணெய் 4.23 மில்லியன் டன்.
பாதுகாப்பு அமைச்சகம்
1971 பங்களாதேஷ் விடுதலைப் போர்: ஆன்லைன் வினாடி-வினாப் போட்டி
1971 பங்களாதேஷ் விடுதலைப் போர் பற்றிய ஆன்லைன் வினாடி-வினா போட்டியை பாதுகாப்புத்துறை அமைச்சகம் நடத்துகிறது.
குடியரசு தின விழா 2021 கொண்டாட்டம் மற்றும் 1971 பங்களாதேஷ் விடுதலைப் போரின் 50 ஆண்டுகள் நிறைவை நினைவு கூறும் வகையில், ஆன்லைன் வினாடி வினாப் போட்டியை பாதுகாப்புத்துறை அமைச்சகம், மைகவ் இணையதளத்துடன் இணைந்து ஜனவரி 11ம் தேதி முதல் ஜனவரி 22ம் தேதி வரை நடத்துகிறது. மக்களிடையே நாட்டுப்பற்று உணர்வை ஏற்படுத்தவும், 1971ம் ஆண்டு போர் வெற்றியின் பல்வேறு அம்சங்களையும், தியாகத்தையும் மக்கள் அறியச் செய்வதே இந்த வினாடி வினா போட்டியின் நோக்கம்.
இதில் 10 ரொக்கப் பரிசுகள் வழங்கப்படவுள்ளன. முதல், இரண்டாவது மற்றும் மூன்றாவது ரொக்க பரிசுகளுடன் 7 ஆறுதல் பரிசுகளும் வழங்கப்படும். அவற்றின் விவரம்:
முதல் பரிசு ரூ. 25,000/
2வது பரிசு ரூ. 15,000/
3வது பரிசு ரூ. 10,000/.
ஆறுதல் பரிசுகள்  ரூ. 5,000/-
14 வயதுக்கு மேற்பட்ட இந்திய குடிமக்கள் இந்த வினாடி வினாப் போட்டியில் பங்கேற்கலாம்.
இந்த வினாடிப் போட்டியில் கலந்து கொள்ள மைகவ் இணையதளத்தின் கீழ்கண்ட இணைப்பைப் பாருங்கள் : :https://quiz.mygov.in/quiz 1971-bangladesh-liberation-war-quiz/
------
(Visitor Counter : 228
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 115.23 கோடியைக் கடந்தது
நாட்டில் கடந்த 24 மணி நேரத்தில் 72,94,864 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 115.23 கோடியைக்  கடந்தது. 1,18,39,293 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,789 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,97,921 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.28 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 145 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 11,106 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,26,620 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.37 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,38,699 கொவிட் பரிசோதனைகள் செய்யப்பட்டன. இதுவரை சுமார் 62.93 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 55 நாட்களில் 2 சதவீதத்திற்கும் குறைவாக நீடித்து, தற்போது 0.92 சதவீதமாக உள்ளது. தினசரித் தொற்று விகிதம் 0.98 சதவீதமாக பதிவாகியுள்ளது. இந்த எண்ணிக்கை தொடர்ந்து 81 நாட்களாக 3 சதவீதத்திற்குக் கீழே 46 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773137
சுகாதாரம் மற்றும் குடும்ப நலத்துறை அமைச்சகம்
கோவிட் 19 பற்றிய சமீபத்திய தகவல்கள்
நாட்டில் கோவிட் 19 நோய் பரவாமல் தடுப்பது, பரவுவதைக் கட்டுப்படுத்துவது, முன்னெச்சரிக்கை, பாதுகாப்பு மேலாண்மை ஆகிய செயல்களுக்காக மாநிலங்கள், யூனியன் பிரதேசங்களுடன் இணைந்து, இந்த நோய்க்கு எதிராக நாடு முழுவதும் மேற்கொள்ளப்படும் ஒருங்கிணைந்த முயற்சிகள் மூலமாக, பல்வேறு நடவடிக்கைகளை மத்திய அரசு எடுத்து வருகிறது. இவை மிக உயரிய அளவில் தொடர்ந்து பரிசீலிக்கப்பட்டு கண்காணிக்கப்பட்டு வருகின்றன.
அவசரகால அடிப்படையில், நாட்டிலுள்ள அனைத்து அரசு மற்றும் தனியார் மருத்துவக்கல்லூரிகளில் கோவிட்-19 பரிசோதனைக்கான திறனை அதிகப்படுத்தவேண்டும் என்பதற்காக, நாட்டிலுள்ள பிரபலமான பல்வேறு மருத்துவக்கழகங்களுக்கும், இந்தப் பொறுப்பைப் பகிர்ந்தளிக்க அறிவுறுத்தப்பட்டுள்ளது.
நேற்று முதல் தற்போது வரை நாடு முழுவதும் மேலும் 909 பேர் கோவிட்19 தொற்று நோயால் பாதிக்கப்பட்டுள்ளனர்.. 716 பேர் குணமடைந்துள்ளனர்/ சிகிச்சைக்குப் பின் மருத்துவமனையிலிருந்து அனுப்பப்பட்டுவிட்டனர். இன்று வரை 273 பேர் உயிரிழந்துள்ளதாகத் தெரிவிக்கப்பட்டுள்ளது.
கோவிட்19 நோய்க்கென அர்ப்பணிக்கப்பட்ட மருத்துவமனைகள், தனி படுக்கை வசதிகள், தீவிர சிகிச்சைப்பிரிவு  படுக்கைகள் மற்றும் தனிமைப்படுத்தப்படுவதற்கான வசதிகள் போன்றவை உட்பட ஆரம்பகால மருத்துவக் கட்டமைப்பு வசதிகளை அதிகரிப்பதிலும், அரசு கவனம் செலுத்தி வருகிறது. 12.4.2020 அன்று நிலவரப்படி .8356 நோயாளிகளுக்கு 1671 படுக்கைகள் தேவைப்படுவதாக மதிப்பிடப்பட்டுள்ளது . தற்போது 1,05,980 படுக்கைகள் உள்ளன. நாடு முழுவதும் கோவிட்19 நோய்க்கென அர்ப்பணிக்கப்பட்ட 601 மருத்துவமனைகளில் உள்ள தனி படுக்கைகளின் எண்ணிக்கை, மேலும் அதிகரிக்கப்பட்டு வருகிறது.
நாட்டின் பல்வேறு இடங்களிலும் கோவிட்-19 நோயாளிகளுக்கு சிகிச்சையளிப்பதற்காக அர்ப்பணிக்கப்பட்ட மருத்துவமனைகள் அதிக அளவில் ஏற்படுத்தப்பட்டு வருகின்றன.
ஆயத்த நடவடிக்கைகளுக்கான முயற்சிகளின் ஒரு பகுதியாக, சுகாதாரப் பணியாளர்களுக்கான பயிற்சி அளிப்பதில் AIIMS எய்ம்ஸ், NIMHANS நிமான்ஸ் போன்ற தேசிய முக்கியத்துவம் வாய்ந்த மருத்துவ அமைப்புகள் மூலம், கவனம் செலுத்தப்பட்டு வருகிறது.
கோவிட் 19 பற்றிய சரியான, சமீபத்திய தகவல்கள், கோவிட்-19 தொடர்பான தொழில்நுட்ப விவகாரங்கள், விதிமுறைகள் மற்றும் அறிவுரைகள் பற்றி அறிந்துகொள்ள, இந்த இணையதளத்திற்குத் தொடர்ந்து வருகை தாருங்கள்https://www.mohfw.gov.in/.
(
பிரதமர் அலுவலகம்
இந்தியா டுடே மாநாட்டில் பிரதமர் இன்று ஆற்றிய உரையின் தமிழாக்கம்
இந்தியா டுடே மாநாட்டில் கலந்து கொண்டுள்ள அனைத்து பிரதிநிதிகளுக்கும் வாழ்த்துக்கள். இந்த மாநாட்டில், இந்தியா மற்றும் வெளிநாடுகளில் இருந்து மின்னணு வாயிலாக இணைந்துள்ள கருத்தாளர்கள், வாசகர்கள் அனைவருக்கும் வாழ்த்துக்கள். மாநாட்டிற்குத் தேர்ந்தெடுக்கப்பட்ட கருப்பொருளான 'இந்தியாவின் தருணம்' எனக்கு மகிழ்ச்சி அளிக்கிறது. உலகின் சிறந்த பொருளாதார வல்லுநர்கள், ஆய்வாளர்கள் மற்றும் சிந்தனையாளர்கள் இது உண்மையிலேயே இந்தியாவின் தருணம் என்ற குரலை இது எதிரொலிக்கிறது. அதே நம்பிக்கையை இந்தியா டுடே குழுமம் பிரதிபலிப்பது இந்தக் குரலை மேலும் சிறப்பானதாக்குகிறது.
நண்பர்களே,
21-ம் நூற்றாண்டின் இந்தப் பத்தாண்டு காலம் இந்தியாவிற்கு சிறப்பு முக்கியத்துவம் வாய்ந்தது. ஒரு புதிய வரலாறு எழுதப்பட்டு வருகிறது, அதை நாம் அனைவரும் ஒன்றாகக் காண்கிறோம். இந்தியா மீது உலக நாடுகள் நம்பிக்கை கொண்டுள்ளது. இந்தியா உலகின் மிக வேகமாக வளரும் பொருளாதார நாடாக உள்ளது. ஸ்மார்ட்போன் தரவு நுகர்வில் உலகில் முதலிடத்தில் உள்ளது, இந்தியாதான் உலகின் இரண்டாவது பெரிய மொபைல் உற்பத்தி நாடாகும்.
நண்பர்களே,
இன்று, ஒருபுறம், சாலைகள், ரயில்வே, துறைமுகங்கள் மற்றும் விமான நிலையங்கள் போன்ற உட்கட்டமைப்பை இந்தியா மேம்படுத்தி வருவதோடு, மறுபுறம், இந்திய கலாச்சாரத்திற்கும் முக்கியத்துவம் அளிக்கிறது. இந்திய தருணத்தின் மிகவும் சிறப்பு வாய்ந்த விசயம் என்னவென்றால், சொல்லும், செயலும் ஒன்றாக உள்ளது.
இன்று நாட்டின் அமைதி மற்றும் செழிப்பு குறித்த தகவல்களே உள்ளது. முன்பு சுற்றுச்சூழலின் பெயரால் பெரிய உட்கட்டமைப்பு திட்டங்கள் நிறுத்தப்பட்டது. இன்று புதிய மற்றும் அதிவேக நெடுஞ்சாலைகள் அமைக்கப்படுவதுடன், சுற்றுச்சூழலுக்கு சாதகமான நநநநவருகின்றன.
நண்பர்களே,
கடந்த 9 ஆண்டுகளில் 3 கோடிக்கும் அதிகமான வீடுகள் கட்டி ஏழைகளுக்கு வழங்கப்பட்டுள்ளது. இந்த வீடுகளில் பெண்களுக்கும் உரிமை உண்டு என்பதை தெரிவித்துக்கொள்கிறேன். ஏழைப் பெண்கள் அதிகாரம் பெற்றவர்களாக உணரும் தருணம் இந்தியாவுக்கு வரப்போகிறது என்பதை சுட்டிக்காட்டுகிறேன்.
இந்தியாவின் 11 கோடி சிறு விவசாயிகள் பயன்பெறும் வகையில் பிரதமர் விவசாயிகள் வருவாய் ஆதரவு நிதி திட்டத்தின் மூலம் சுமார் இரண்டரை லட்சம் கோடி ரூபாய் விவசாயிகளின் வங்கிக் கணக்குகளுக்கு நேரடியாக வழங்கப்பட்டுள்ளது.
நாடு முன்னேற வேண்டுமானால், புதியதை ஏற்றுக்கொள்ளும் திறனும், பரிசோதனை மனப்பான்மையும் இருக்க வேண்டும். உக்ரைன் நெருக்கடியின் போது அரசு சுமார் 14 ஆயிரம் குடும்பங்களுடன் இணைந்திருந்ததாகக் குறிப்பிட்டார். இந்த மனித நேய ஆட்சியில் இல்லாமல் இருந்திருந்தால், கொரோனாவுக்கு எதிராக இவ்வளவு பெரிய போரில் தேசம் வெற்றி பெற்றிருக்காது.
நண்பர்களே,
இந்தியாவின் பங்களிப்பு சர்வதேச அளவில் நிலவும் நிலையில், இந்திய ஊடகங்களும், சர்வதேச அளவில் பங்களிப்பு செய்ய வேண்டும். இந்தியாவின் தருணத்தை 'அனைவரின் முயற்சி' மூலம் வலுப்படுத்த வேண்டும் என்று கேட்டுக்கொள்கிறேன். அருண், இந்தியா டுடே குழுமத்தினருக்கும், எனக்கு இங்கு பேச வாய்ப்பு அளித்ததற்காக மீண்டும் ஒருமுறை நன்றி தெரிவித்துக்கொள்கிறேன்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1908473
இளைஞர் நலன் மற்றும் விளையாட்டு அமைச்சகம்
தேசிய விளையாட்டு வளர்ச்சி நிதிக்கு, இந்திய நிலக்கரி நிறுவனம் ரூ.75 கோடி வழங்கியது
பெரு நிறுவனங்களின் சமூக பொறுப்பு  நிதியின் ஒரு பகுதியாக தேசிய விளையாட்டு வளர்ச்சி அமைப்புக்கு  ரூ.75 கோடி வழங்குவதற்காக, விளையாட்டுத்துறையின் தேசிய விளையாட்டு வளர்ச்சி நிதி அமைப்பு, இந்திய நிலக்கரி நிறுவனத்துடன்  மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் முன்னிலையில் புரிந்துணர்வு ஒப்பந்தத்தில் இன்று கையெழுத்திட்டது. மத்திய இளைஞர் நலன் மற்றும் விளையாட்டுத்துறை இணையமைச்சர், திரு நிஷித்பிரமனிக், விளையாட்டுத்துறை செயலாளர் திரு ரவி மிட்டல் மற்றும் இந்திய நிலக்கரி நிறுவன அதிகாரிகள் இந்நிகழ்ச்சியில் கலந்து கொண்டனர்.
இந்நிகழ்ச்சியில் மத்திய அமைச்சர் திரு அனுராக் சிங் தாகூர் பேசியதாவது:
தேசிய விளையாட்டு வளர்ச்சி நிதி அமைப்புக்கு, இந்திய நிலக்கரி நிறுவனத்தின் மதிப்புமிக்க பங்களிப்பு, சரியான நேரத்தில் கிடைத்துள்ளது. சமீபத்திய ஒலிம்பிக் மற்றும் பாராலிம்பிக் போட்டிகளில் இதற்கு முன் இல்லாத அளவில், இந்திய குழுவின் செயல்பாடு இருந்தது. டோக்கியோ பாராலிம்பிக் போட்டியில் 19 பதக்கங்கள் பெற்றுள்ளோம். அதற்காக இந்திய விளையாட்டு வீரர்களுக்கு வாழ்த்துகள்.
இந்திய நிலக்கரி நிறுவனத்தின் முயற்சி பாராட்டத்தக்கது. இந்த நிதி நமது விளையாட்டு வீரர்களை வைரங்களாக செதுக்கும். விளையாட்டை வளர்க்கவும், தேசிய மற்றும் சர்வதேச விளையாட்டுப் போட்டிகளில் சாதனை படைக்கவும் இந்த நிதி பயன்படுத்தப்படும். உள்கட்டமைப்பை நவீன முறையில் மேம்படுத்துவதற்கு, இந்த நிதி நியாயமாக பயன்படுத்தப்படும். முந்தைய ஆண்டுகளிலும், பல பொதுத்துறை நிறுவனங்கள், என்எஸ்டிஎப் அமைப்புக்கு தாராள நிதியுதவி அளித்துள்ளன. இந்திய விளையாட்டு ஆணையம் மறறும் லட்சுமிபாய் உடல்கல்வி தேசிய மையம்  ஆகியவற்றின் கீழ் உள்ள விளையாட்டு அகாடமிகளுக்கு, அதிக விடுதிகள் தேவைப்படுகின்றன. இந்திய நிலக்கரி நிறுவனம் அளிக்கும் ரூ.75 கோடி நிதி மூலம், பெங்களூர் மற்றும் போபாலில் உள்ள இந்திய விளையாட்டு ஆணையம், எல்என்ஐபி குவாலியரில் விளையாட்டு வீரர்களுக்கு ஒரு விடுதியும் கட்டப்படும். நாட்டில் விளையாட்டு கலாச்சாரத்தை ஊக்குவிக்க, இந்திய விளையாட்டு ஆணையமும், நிலக்கரி இந்தியா நிறுவனமும் இணைந்து விளையாட்டு அகாடமியை உருவாக்க வேண்டும்.
பொதுத்துறை நிறுவனங்கள், பெருநிறுவனங்கள், தனிநபர்கள், சிஎஸ்ஆர் நிதியின் ஒரு பகுதியை என்எஸ்டிஎப் அமைப்புக்கு தாராளமாக நிதியுதவியாக அளிக்க வேண்டும்.
இவ்வாறு மத்திய அமைச்சர் திரு அனுராக் தாகூர் பேசினார்.
மத்திய இணையமைச்சர் திரு நிஷித்பிரமனிக் பேசுகையில், இந்தியாவில் விளையாட்டுப் போட்டிகள் கலாச்சாரத்துக்கு, இந்திய நிலக்கரி நிறுவனம் எப்போதும் ஆதரவளிக்கும். சிஐஎல் வழங்கிய நிதி நியாயமாக பயன்படுத்தப்படும், திட்டங்கள் குறித்த காலத்துக்குள் நிறைவு செய்யப்படும்’’ என்றார். .
என்எஸ்டிஎப் அமைக்கான பங்களிப்பு பெரும்பாலும் பொதுத்துறை நிறுவனங்கள் மற்றும் பொதுத்துறை வங்கிகளிடம் இருந்து வருகிறது. கடந்த மார்ச் 31ம் தேதி வரை சிஎஸ்ஆர் நிதியாக ரூ.170 கோடி பெறப்பட்டுள்ளது. மத்திய அரசின் விளையாட்டுத்துறை அமைச்சகம் தனது பங்காக ரூ.164 கோடி அளித்துள்ளது.
இந்த நிதியிலிருந்து, விளையாட்டு அமைப்புகளின் உள்கட்டமைப்பு, விளையாட்டு வீரர்களின் பயிற்சி, இந்திய விளையாட்டு ஆணையத்தின் ஒலிம்பிக் வெற்றிமேடை இலக்கு திட்டம்  ஆகியவற்றுக்கு நிதியுதவிகள் அளிக்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752791
-------
(Visitor Counter : 178
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 43 லட்சம் கொவிட் தடுப்பூசிகள் போட்டு இந்தியா புதிய சாதனை: மொத்த தடுப்பூசிகளின் எண்ணிக்கை 8 கோடியை தாண்டியது
கொவிட்டுக்கு எதிரான போராட்டத்தில் புதிய சாதனையாக, கடந்த 24 மணி நேரத்தில் 43 லட்சம் தடுப்பூசிகள் போட்டு இந்தியா புதிய சாதனை படைத்துள்ளது. இதுவரை நாட்டில் ஒரே நாளில் போடப்பட்ட தடுப்பூசி எண்ணிக்கையில் இது மிக அதிகம்.
80-வது நாளான நேற்று, 43,00,966 தடுப்பூசிகள் போடப்பட்டன. 39,00,505 பயனாளிகள் முதல் டோஸ் தடுப்பூசியும், 4,00,461 பயனாளிகள் 2வது டோஸ் தடுப்பூசியும் போட்டுக் கொண்டனர்.
மற்றொரு குறிப்பிடத்தக்க முன்னேற்றமாக, நாட்டில் போடப்பட்ட கொவிட் 19 தடுப்பூசிகளின் எண்ணிக்கை இன்று 8.31 கோடியை கடந்து விட்டது. இன்று காலை 7 மணி வரை, மொத்தம் 8,31,10,926 தடுப்பூசிகள் போடப்பட்டன.
நாட்டில் மேற்கொள்ளப்பட்ட கொவிட் பரிசோதனைகளின் எண்ணிக்கை 25 கோடியை கடந்து விட்டது.
நாட்டில் தினசரி கொவிட் பாதிப்பு தொடர்ந்து அதிகரிக்கிறது. கடந்த 24 மணி நேரத்தில் 96,982 பேருக்கு புதிதாக தொற்று ஏற்பட்டுள்ளது. இவர்களில் 80.04 சதவீதம் பேர் மகாராஷ்டிரா, சட்டீஸ்கர், கர்நாடகா, உத்தரப்பிரதேசம், தமிழகம், தில்லி, மத்தியப் பிரதேசம் மற்றும் குஜராத் ஆகிய எட்டு மாநிலங்களைச் சேர்ந்தவர்கள். மகாராஷ்டிராவில் அதிகபட்சமாக தினசரி கொவிட் பாதிப்பு 47,288-ஆக உள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 7,88,223. இது நாட்டின் மொத்த பாதிப்பில் 6.21 சதவீதம்.
நாட்டில் குணமடைந்தவர்களின் மொத்த எண்ணிக்கை இன்று 1,17,32,279-ஆக உள்ளது. கடந்த 24 மணி நேரத்தில், 50,143 பேர் குணமடைந்தனர். 446 பேர் உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709810
-----
(
தகவல் மற்றும் ஒலிபரப்பு அமைச்சகம்
அகில இந்திய வானொலி  தஹோத் பண்பலை ஒலிபரப்பு நிலையத்திற்கு பிரதமர் நரேந்திர மோடி அடிக்கல் நாட்டினார்
10 கிலோவாட் திறன் கொண்ட இந்த பண்பலை வானொலி நிலையம் குஜராத் மற்றும் மத்தியப் பிரதேசத்தில் வசிக்கும் 25 லட்சம் நேயர்களை சென்றடையும்
குஜராத்தில் அகில இந்திய வானொலி  தஹோட் பண்பலை ஒலிபரப்பு நிலையத்திற்கு பிரதமர் திரு நரேந்திர மோடி இன்று அடிக்கல் நாட்டினார். மாநிலத்தின் போடேலியில் நடந்த நிகழ்ச்சியில் 10 கிலோவாட் திறன் கொண்ட பண்பலை ஒலிபரப்பு நிலையத்திற்கான அடிக்கல் நாட்டு விழாவில் பிரதமர் காணொலிக் காட்சி வாயிலாக கலந்து கொண்டார்.
இந்த நிலையம் ரூ.11.00 கோடி மதிப்பீட்டில் அமைக்கப்பட உள்ளது. இது சுமார் 55 கி.மீ சுற்றளவில் உள்ள உள்ளூர் வாசிகளை சென்றடையும். இது பழங்குடி மாவட்டமான தஹோட்டின் சுமார் 75% பகுதியை உள்ளடக்கியது. மேலும், அலிராஜ்பூர் மற்றும் ஜாபுவா உள்ளிட்ட மத்தியப் பிரதேசத்தின் அண்டை பழங்குடி மாவட்டங்களையும் இந்த அலைவரிசையின் ஒலிபரப்பு சென்றடையும். தஹோட் நிலையத்தின் மூலம், குஜராத் மற்றும் மத்தியப் பிரதேசத்தின் 25 லட்சத்துக்கும் மேற்பட்ட நேயர்கள் உயர்தர பண்பலை ஒலிபரப்பு சேவைகளை பெறுவார்கள். இந்த வளர்ச்சி பிராந்தியத்தின் கலாச்சார மற்றும் தகவல் களஞ்சியத்தை வளப்படுத்துவதோடு மட்டுமல்லாமல், அது சேவை செய்யும் சமூகங்களுக்கு சிறந்த தகவல் தொடர்பு மற்றும் இணைப்பையும் எளிதாக்குகிறது.
இது தவிர, பூஜ், பாவ்நகர், துவாரகா, ரத்தன்பூர் மற்றும் தேசா உள்ளிட்ட முக்கிய இடங்களில் 39 கோடிக்கும் அதிகமான செலவில் பல்வேறு மின் திறன்களுடன் எஃப்.எம் அலைவரிசைகளை நிறுவும் பணியிலும் பிரசார் பாரதி ஈடுபட்டுள்ளது. இந்த திட்டங்கள் தகவல் மற்றும் ஒலிபரப்பு அமைச்சகத்தால் நிதியளிக்கப்பட்ட ஒலிபரப்பு உள்கட்டமைப்பு இணைப்பு மேம்பாட்டு திட்டத்தின் ஒரு பகுதியாகும். இத்திட்டங்கள் முடிக்கப்பட்டு செயல்பாட்டுக்கு வரும்போது, மாநிலத்தின் பரப்பளவில் சுமார் 65% வரை எஃப்.எம் ஒலிபரப்பை அதிகரிக்கும் மற்றும் அதன் மக்கள் தொகையில் சுமார் 77% -ஐ சென்றைடைய உதவும். இந்த திட்டங்கள் பெருமளவில் நேயர்களுக்கு தரமான வானொலி பொழுதுபோக்கு மற்றும் தகவல்களை வழங்குவதில் குறிப்பிடத்தக்க முன்னேற்றத்தை பெறும்.
இந்த ஆண்டு ஏப்ரல் மாத தொடக்கத்தில், பிரதமர் நரேந்திர மோடி நாடு முழுவதும் ஆகாஷ்வாணியை வலுப்படுத்தும் வகையில், 100 வாட் திறன் கொண்ட 91 பண்பலை அலைவரிசைகளை தொடங்கி வைத்தார். தற்போதைய நிலவரப்படி, ஆகாஷ்வாணி நாட்டில் மொத்தம் 613 செயல்பாட்டு பண்பலை அலைவரிசைகளைக் கொண்டுள்ளது. இது நாட்டின் பரப்பளவில் சுமார் 59.2% அளவிற்கு பண்பலை வானொலி சேவைகளை வழங்குகிறது. மக்கள் தொகையில் சுமார் 73.5% சேவை செய்கிறது. கூடுதலாக, நடுத்தர அலையில் செயல்படும் ஆகாஷ்வாணி ஏஎம் கட்டமைப்பு ஏற்கனவே நாட்டின் 88% பரப்பளவையும் 95% மக்கள் தொகையையும் உள்ளடக்கியது.
ஆகாஷ்வாணி எஃப்.எம் நாடு முழுவதும் உள்ள மில்லியன் கணக்கான நேயர்களுக்கு உயர்தர மற்றும் மாறுபட்ட நிகழ்ச்சிகளை வழங்க உறுதிபூண்டுள்ளது. வளமான வரலாறு மற்றும் தொலைநோக்கு அணுகுமுறையுடன், ஆகாஷ்வாணி எஃப்.எம் பொழுதுபோக்கு, தகவல் மற்றும் கலாச்சார செழுமையின் நம்பகமான ஆதாரமாக தொடர்கிறது.
-----------------
(AP/ANU/IR/RS/KRS
(Visitor Counter : 34
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ரூ.200 கோடி மதிப்பிலான பங்கு பத்திரங்கள் லக்னோ மாநகராட்சி வெளியீடு
மும்பை பங்குச் சந்தையில் ரூ.200 கோடி மதிப்பிலான பங்கு பத்திரங்களை, லக்னோ மாநகராட்சி இன்று வெளியிட்டது.
மும்பை தேசிய பங்குச் சந்தையில் நடந்த இந்த விழாவில் உத்தரப் பிரதேச முதல்வர் யோகி ஆதித்யநாத் கலந்து கொண்டார். அம்ருத் திட்டத்தின் கீழ் பங்கு பத்திரங்களை வெளியிடும் 9வது நகரம் லக்னோ மாநகராட்சி என்பது குறிப்பிடத்தக்கது. இதன் மூலம் கிடைக்கும் ரூ.26 கோடியை, கடன் வட்டியை குறைப்பதற்கு லக்னோ மாநகராட்சி பயன்படுத்தவுள்ளது.
இதன் மூலம் லக்னோ மாநகராட்சியின் கடன் வட்டி 2 சதவீதம் குறையும், அதன் நிதி நிலையும் மேம்படும். லக்னோ தற்சார்பு நகரமாக இது வழிவகுக்கும்.
இதேபோல் உத்தரப் பிரதேசத்தின் காசியாபாத், வாரணாசி, ஆக்ரா, கான்பூர் ஆகிய நகரங்களும் வரும் மாதங்களில் பங்கு பத்திரங்களை வெளியிட்டு நிதி திரட்டும் என எதிர்பார்க்கப்படுகிறது.
அம்ருத் திட்டத்தின் கீழ், வட இந்தியாவில் இருந்து பங்கு பத்திரங்களை வெளியிடும் முதல் மாநகராட்சி என்ற பெருமை லக்னோவுக்கு கிடைத்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1677604
பாதுகாப்பு அமைச்சகம்
2022 குடியரசு தின முகாமில் பங்கேற்கவுள்ள தேசிய மாணவர் படையினருடன் பாதுகாப்புத் துறை அமைச்சர் திரு ராஜ்நாத் சிங் காணொலி மூலம் கலந்துரையாடினார்
2022 குடியரசு தின முகாமில் பங்கேற்கவுள்ள தேசிய மாணவர் படையினருடன் பாதுகாப்புத் துறை அமைச்சர் திரு ராஜ்நாத் சிங் இன்று காணொலி மூலம் கலந்துரையாடினார். தேசிய மாணவர் படையில் பங்கேற்றுள்ள இளைஞர்களை பல துறைகளிலும் திறமை மிக்கவர்களாகவும், அனைத்திற்கும் மேலாக மனித நேயம் கொண்டவர்களாகவும், முழுமையான சிறந்த மனிதர்களாகவும் இந்த அமைப்பு மாற்றிவருவது குறித்து அவர் பாராட்டினார். என்சிசி தனது மாணவர்களுக்கு புதிய பாதையைத் தேர்வு செய்து, சமுதாயத்திற்கு புதிய திசையைக் காட்டும் நற்பண்புகளை ஊட்டிவருவதாக அவர் புகழாரம் சூட்டினார். என்சிசி தனது மாணவர்களுக்கு ஒழுங்கைக் கற்பித்து, நாட்டு நிர்மாணத்தில் சிறப்பாகப் பங்கேற்கச் செய்துள்ளதாக அவர் கூறினார்.
பிராந்தியம், மதம், சாதி, வகுப்பு பிரிவினைகளை கைவிட்டு, நாட்டின் முன்னேற்றம் என்னும் புதிய உதயத்துக்காக சேவையாற்ற வேண்டும் என்று தேசிய மாணவர் படையினரை பாதுகாப்பு அமைச்சர் வலியுறுத்தினார். ஆண்,பெண் பாகுபாடு அற்ற சமத்துவத்தை உருவாக்குவது அவசியம் என அவர் கூறினார். மாறிவரும் காலத்திற்கு ஏற்ப, இந்திய பாரம்பரியங்களில் சமரசம் செய்து கொள்ளாமல் மாற்றத்தை மேற்கொள்ள வேண்டும் என அவர் கேட்டுக் கொண்டார்.
‘ நீங்கள் சிங்கங்கள், நீங்கள் தூய்மையான, முடிவற்ற, முறையான ஆன்மாக்கள். பிரபஞ்சத்தின் ஆற்றல் உங்களுக்குள் உள்ளது’ என்ற சுவாமி விவேகானந்தரின் பொன்மொழியைக் குறிப்பிட்ட திரு ராஜ்நாத் சிங், என்சிசி மாணவர்கள், பெரிதாக கனவு கண்டு, தடைகளை தவிடுபொடியாக்கி, இலக்குகளை நோக்கி பயணிக்க வேண்டும் என்று வலியுறுத்தினார். மிகவும் உயரிய, புதியவற்றை உருவாக்கி நாட்டை பெருமிதம் கொள்ளச் செய்ய வேண்டும் என அவர் கேட்டுக் கொண்டார்.
மேலும் விவரங்களுக்கு ஆங்கிலச் செய்திக்குறிப்பை காணவும்: https://pib.gov.in/PressReleasePage.aspx?PRID=1791758
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 104.82 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 14,348 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.19 சதவீதம்
கடந்த 24 மணி நேரத்தில் 13,198பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,27,632 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.47 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,61,334;
வாராந்திர பாதிப்பு விகிதம்  கடந்த 35 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 25 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.58 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767406
நிதி அமைச்சகம்
கோவிட்-19க்கு எதிரான நடவடிக்கைகளில் இந்தியப் பொருளாதாரத்தை ஊக்குவிக்க தற்சார்பு இந்தியா திட்டத்தின் கீழ் மத்திய நிதி, கார்ப்பரேட் விவகாரங்கள் துறை அமைச்சர் அளித்த 3வது பகுதி அறிவிப்புகளின் விவரங்கள்.
புி.பி.டி. பார்க்க தயவுசெய்து இங்கே கிளிக் செய்யவும்
(